Sebastian Burduja a făcut o serie de declarații la Realitatea PLUS despre candidatura sa pentru Primăria Generală:
"Eu pentru asta m-am pregătit, cu tot respectul și fără falsă modestie. În America, la Stanford și Harvard, administrație publică, expert în dezvoltare rurală și urbană, cum se dezvoltă o capitală, rolul într-o economie, ce înseamnă calitatea vieții, de ce sunt toate lucrurile astea importante. Am pus pe masă 5 soluții pentru termoficarea Bucureștiului, putem reduce factura cam la jumătate.
Într-un București integrat ar fi mai bine pentru toată lumea. Nu poți să gândești o mare capitală fără să te gândești la fluxurile de navetiști, zona metropolitană. Totul trebuie gândit integrat. Sunt singurul candidat care a pus pe masă cea mai mare problemă a bucureștenilor astăzi: consumul de droguri. Am făcut un sondaj la PNL București și e cea mai mare temere a bucureștenilor.
Pot să vă spun că Primăria Generală trebuie să întărească poliția locală. Nicușor Dan a scos poliția locală din școală, din parcuri. Deși plânge cu lacrimi de crocodil după casele de patrimoniu, acestea au devenit focare.
Bucureștiul nu și-a revenit nici acum după pandemie. Bucureștiul stă mai prost decât media națională ca turism. Nu vorbesc de Oradea, Cluj, care sunt mult peste ce aveau în 2019. Nu a fost în stare să își facă un brand turistic, nu există nici măcar ruta acea de pe STB cu autobuzul supraetajat. E o rută suspendată, deși avem un imens potențial turistic", a declarat Burduja.